cyanic-selkie/wikianc huggingface dataset:
தெற்குமடத்தூர் ஊராட்சி
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டர்லிங் (சூரிக் துடுப்பாட்டக்காரர்)
டர்லிங் (Durling, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1756- 1761 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள்
பஞ்செட்டி அகத்தீசுவரர் கோயில்
அகத்தீசுவரர் கோயில் என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள பஞ்செட்டி (இயற்பெயர்: பஞ்சேஷ்டி) புறநகர்ப் பகுதியில் அமைந்துள்ள ஒரு சிவன் கோயில் ஆகும்.
கடல் மட்டத்திலிருந்து சுமார் 62 மீட்டர் உயரத்தில் அமைந்துள்ள பஞ்செட்டி அகத்தீசுவரர் கோயிலின் புவியியல் ஆள்கூறுகள் 13.2883°N, 80.1511°W ஆகும்.
அகத்தீசுவரர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
ஒவ்வோர் ஆண்டும் கார்த்திகை மாதத்தில் வரும் ஒவ்வொரு திங்கட்கிழமைகளிலும் இக்கோயிலின் இறைவனுக்கு 108 சங்காபிசேகம் நடைபெறுகிறது.
வெளி இணைப்புகள்
பகுப்பு:திருவள்ளூர் மாவட்டத்திலுள்ள சிவன் கோயில்கள்
திருத்தாமனார்
திருத்தாமனார் சங்ககாலப் புலவர்களில் ஒருவர். இவரது ஒரே ஒரு பாடல் புறநானூறு 398ஆம் பாடலாக அமைந்துள்ளது. சேரமான் வஞ்சன் என்னும் அரசனிடம் பரிசில் வேண்டி இந்தப் பாடலை இவர் பாடியுள்ளார்.
பாடலில் இவர் தரும் செய்தி
இப்பாடலில் சில அடிகள் சிதைந்துள்ளன.
வாய்மொழி வஞ்சன்
கோசர்களில் ஒரு பிரிவினர் வாய்மொழிக் கோசர் எனப் பாராட்டப்பட்டுள்ளர். எனவே இவனைச் சேரர்களின் ஆட்சிக்கு உட்பட்டிருந்த கோசர்குடித் தலைவன் எனலாம்.
பாயல் கோ
பாயல் மலைப்பகுதியை ஆண்டுவந்ததால் இவன் பாயல் கோ எனப்பட்டான்.
கொடை
பாணர்கள் சீறியாழை மீட்டிக்கொண்டு கோழி கூவும் வைகறைப் பொழுதில் இவனைப் பாடுவர்களாம். இவன் அவர்களின் அழுக்குப் படிந்த ஆடைகளை நீக்கித் தான் அணிந்திருப்பது போன்ற ஆடைகளை உடுத்திவிடுவானாம். நிழலைக் காட்டும் கண்ணாடி போன்ற தேறலைப் பருகத் தருவானாம். நல்ல அரிசிச் சோற்றையும் கருணைக் கிழங்குக் குழம்பையும் வயிறார ஊட்டி மகிழ்வானாம்.
செந்தமிழ்
நகைவர், பகைவர் என்னும் சொற்கள் முறையே நண்பர்களையும், பகைவர்களையும் குறிக்கும் வகையில் இப் புலவரால் கையாளப்பட்டுள்ளன.
பகுப்பு:சங்கப் புலவர்கள்
தெத்தி ஊராட்சி
தெத்தி ஊராட்சி (Thethi Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள நாகப்பட்டினம் ஊராட்சி ஒன்றியத்தில் அமைந்துள்ளது. இந்த ஊராட்சி, நாகப்பட்டினம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1126 ஆகும். இவர்களில் பெண்கள் 500 பேரும் ஆண்கள் 626 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டி. சுப்பாராவ்
துவ்வூரி சூப்பாராவ் என்பவர் இந்தியப் பொருளியல் அறிஞரும், அரசுப் பணியாளரும் ஆவார். மன்மோகன் சிங் அரசின் கீழ் ரிசர்வ் வங்கியின் ஆளுநராகப் பணியாற்றினார். 1972 ஆம் ஆண்டில் ஆந்திரப் பிரதேசத்தில் இந்திய ஆட்சிப் பணியில் சேர்ந்தார். பின்னர், 2008 ஆம் ஆண்டு இந்திய ரிசர்வ் வங்கியின் 22வது ஆளுநராகப் பதவியேற்றார். தற்போது வரை, இப்பதவியில் இவரே தொடர்கிறார். இவர் பொருளியலில் முனைவர் பட்டம் பெற்றவர்.
இவருக்கு முன்பு, ஒய். வி. ரெட்டி இப்பதவியில் இருந்தார்.
சான்றுகள்
பகுப்பு:இந்தியப் பொருளியலாளர்கள் பகுப்பு:வாழும் நபர்கள் பகுப்பு:1949 பிறப்புகள் பகுப்பு:இந்திய ரிசர்வ் வங்கியின் ஆளுநர்கள் பகுப்பு:மேற்கு கோதாவரி மாவட்ட நபர்கள்
ழீன்னே துமே
ழீன்னே துமே (Jeanne Dumée) (பாரீசு 1660 - 1706) ஒரு பிரெஞ்சு வானியலாளரும் Entretiens sur l’opinion de Copernic touchant la mobilité de la terre(புவியின் இயக்கம் பற்றிய கோப்பர்நிக்கசுவின் கருத்தின் பாலான விவாதங்கள்) எனும் பிரெஞ்சு வானியல் பாடநூல் ஆசிரியரும் ஆவார். இவர் ஒரு பெண்ணியவாதியும் ஆவார்.
நூல்தொகை
Oglive, Marilyn Bailey (1986). Women in science: antiquity through the nineteenth century: a biographical dictionary with annotated bibliography. Cambridge, Mass: MIT Press.
Tooke, William (1789). A new and general biographical dictionary: containing an historical and critical account of the lives and writings of the most eminent persons in every nation; particularly the British and Irish; from the earliest accounts of time to the present period. G. G. and J. Robinson.
Lienhard, John H. "No. 407: Women in Astronomy." No. 407: Women in Astronomy. Accessed April 29, 2016. http://www.uh.edu/engines/epi407.htm.
"European Life in the Eighteenth Century - Family Life and Education." European Life in the Eighteenth. Accessed April 29, 2016. http://www.historydoctor.net/Advanced Placement European History/Notes/european_life_in_the_eighteenth_century_family_life.htm.
"The International Astronomical Union Minor Planet Center." Discovery Circumstances: Numbered Minor Planets (10001)-(15000). Accessed April 29, 2016. http://www.minorplanetcenter.net/iau/lists/NumberedMPs010001.html.
Schiebinger, Londa (1991). The mind has no sex? : women in the origins of modern science (1st Harvard pbk. ed.). Cambridge, Mass.: Harvard University Press.
Caminer Turra, Elisabetta (2003). Selected writings of an eighteenth-century Venetian woman of letters. Edited and Translated by Catherine M. Sama. Chicago: University of Chicago Press.
Alic, Margaret (1986). Hypatia's heritage : a history of women in science from antiquity through the nineteenth century. Boston: Beacon Press.
"« Entretien Sur L'opinion De Copernic Touchant La Mobilité De La Terre », Dédié Au Chancelier Boucherat, Par Jeanne DUMEE, De Paris." Gallica. Accessed April 29, 2016. http://gallica.bnf.fr/ark:/12148/btv1b9062028n/f5.image.
Noble, David F. (1992). A world without women : the Christian clerical culture of Western science (1. ed.). New York: Knopf.
Finot, Jean (1913). Problems of the sexes. New York and London: G. P. Putnam's sons.
Osen, Lynn M. (1990). Women in mathematics (10. print. ed.). Cambridge, Mass. [u.a.]: Mit Press.
மேற்கோள்கள்
பகுப்பு:1660 பிறப்புகள் பகுப்பு:1706 இறப்புகள் பகுப்பு:பிரெஞ்சு வானியலாளர்கள் பகுப்பு:பிரெஞ்சுப் பெண் அறிவியலாளர்கள் பகுப்பு:பெண் வானியலாளர்கள்
எலியத்தூர் ஊராட்சி
எலியத்தூர் ஊராட்சி (Eliyathur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள சின்ன சேலம் வட்டாரத்தில் அமைந்துள்ளது. இந்த ஊராட்சி, சங்கராபுரம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1714 ஆகும். இவர்களில் பெண்கள் 848 பேரும் ஆண்கள் 866 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பண்டார் செரி பெகாவான்
பண்டார் செரி பெகாவான் (ஆங்கிலம்: Bandar Seri Begawan; மலாய்: Bandar Brunei; ஜாவி: بندر سري بڬاوان; ) என்பது புரூணை சுல்தானகத்தின் தலைநகரம் ஆகும். இதுவே அந்த நாட்டின் மிகப்பெரிய நகரமும் ஆகும்.
புரூணை நாட்டின் மக்கள்தொகையில் 70 விழுக்காட்டிற்கும் அதிகமான மக்கள் முவாரா மாவட்டத்தில் வசிக்கின்றார்கள். பண்டார் செரி பெகாவான் நாட்டின் மிகப்பெரிய நகர்ப்புற மையம்; மற்றும் நாட்டின் ஒரே நகரமாகவும் விளங்குகிறது. புரூணை அரசாங்கத்தின் இருப்பிடமாகவும், வணிக கலாசார மையமாகவும் திகழ்கிறது.
புரூணையின் 28-ஆவது சுல்தானாகப் பொறுப்பு வகிக்கும் தற்போதைய சுல்தான் அசனல் போல்கியாவின் (Sultan Hassanal Bolkiah) தந்தையார் சுல்தான் உமர் அலி சைபுடியன் III (Sultan Omar Ali Saifuddien III) நினைவாக 1970-ஆம் ஆண்டில் மறுபெயரிடப்படும் வரை புரூணை நகரம் (Brunei Town) என்றே அறியப்பட்டது.
வரலாறு
புரூணையில் முதல் மனிதக் குடியேற்றம் ஆறாம்; ஏழாம் நூற்றாண்டுகளில் நிகழ்ந்துள்ளது. தற்போதைய மலாய் வணிக மையம் மற்றும் பண்டார் செரி பெகாவான் நகரின் இடத்திற்கு அருகில் இருக்கும் மீன்பிடித் துறைமுகம் ஆகியவற்றைக் கொண்டு அதனை உறுதிப்படுத்தலாம்.
புரூணை ஆற்றின் (Brunei River) கரைகளில் எட்டாம் நூற்றாண்டில் இரண்டாம் குடியேற்றம் நிகழ்ந்துள்ளது. புரூணை ஆற்றின் கம்போங் ஆயரில் (Kampong Ayer) உள்ள குடியேற்றங்களைப் போன்றே, தற்போதைய புரூணை அருங்காட்சியகத்தின் (Brunei Museum) எதிர் கரையில் அந்தக் குடியேற்றம் நிகழ்ந்துள்ளது.
சுல்தானக ஆட்சி
15-ஆம் நூற்றாண்டு முதல் 17-ஆம் நூற்றாண்டு வரையிலான புரூணை பேரரசு (Bruneian Empire) காலத்தில், பிலிப்பீன்சின் தெற்குப் பகுதி மற்றும் அதன் தலைநகரான மணிலா உட்பட போர்னியோவின் ஒரு பகுதியை புரூணை சுல்தானகம் (Brunei Sultanate) ஆட்சி செய்துள்ளது.
புரூணை நகரப் பகுதிக்கு அருகிலுள்ள நீர்நிலைக் குடியேற்றம் (Water Settlement) புரூணை சுல்தானகத்தின் மூன்றாவது மையமாக மாறியது. எசுப்பானியர்கள், இடச்சுக்காரர்கள் மற்றும் பிரித்தானியர்கள் போன்ற மேற்கத்தியர்களின் வருகையின் காரணமாக 18-ஆம் நூற்றாண்டில் சுல்தானக ஆட்சி வீழ்ச்சி அடைந்தது. அப்போது மக்கள் தொகை 20,000 என உச்சத்தில் இருந்து படிப்படியாகக் குறைந்தது.
புவியியல்
இந்நகரம் புரூணை ஆற்றின் வட கரையில் அமைந்துள்ளது. வெப்பவலய மழைக்காடுகளின் காலநிலையைக் கொண்டுள்ள இந்நகரில் வருடத்தின் முழுப்பகுதியும் மழைவீழ்ச்சி அதிகமாகக் காணப்படுகின்றது.
வெளி இணைப்புகள்
பகுப்பு:புரூணை பகுப்பு:புரூணை புவியியல் பகுப்பு:போர்னியோ
பகுப்பு:ஆசியத் தலைநகரங்கள்
சம்மு
காஞ்சிவரம், மயிலு மற்றும் தசாவதாரம் (2008 திரைப்படம்) போன்ற படங்கள் மூலமாக பிரபலம் ஆனார்.
சர்தாரா சிங்
சர்தாரா சிங் என்பவர் இந்திய ஹாக்கி விளையாட்டு வீரர். இந்திய ஹாக்கி லீக் போட்டிகளில், இவர் ஹைதரபாது சுல்தான்ஸ் மற்றும் சண்டிகர் டைனமோஸ் ஆகிய ஹாக்கி அணிகளின் தலைவராக இருந்துள்ளார். இந்திய தேசிய ஹாக்கி அணியின் தலைவரும் இவரே.
இணைப்புகள்
பகுப்பு:1986 பிறப்புகள் பகுப்பு:வாழும் நபர்கள் பகுப்பு:இந்திய ஹாக்கி அணி வீரர்கள் பகுப்பு:Rio Olympic Editathon 2016
ஐக்கிய அமெரிக்கக் குடியரசுத் தலைவர் தேர்தல்
ஐக்கிய அமெரிக்காவின் குடியரசுத் தலைவர் மற்றும் துணை குடியரசுத் தலைவர் தேர்தல்கள்  குடியரசுத் தலைவரை தேர்ந்தெடுக்கும் உரிமைபெற்ற வாக்காளர் குழுவால் தேர்ந்தெடுக்கப்படுகின்ற ஓர் மறைமுகத் தேர்தல்முறை ஆகும்; குடிமக்கள் வாக்காளர் குழுவிற்கான உறுப்பினர்களை வாக்கெடுப்பின் மூலம் தெரிவு செய்கின்றனர். இவ்வாறு தேர்ந்தெடுக்கப்பட்ட வேட்பாளர்கள் குடியரசுத் தலைவரையும் துணை குடியரசுத் தலைவரையும் நேரடியாகத் தேர்ந்தெடுக்கின்றனர். குடியரசுத் தலைவர் தேர்தல்கள் நான்கு ஆண்டுகளுக்கு ஒருமுறை (1972 முதல்), நவம்பர் மாதம் 2இலிருந்து 8க்குள் வரும் செவ்வாயில் (தேர்தல் நாள்) நடத்தப்படுகின்றன. இதேநாளில் பல்வேறு கூட்டரசு, மாநில மற்றும் உள்ளூர் பொதுத்தேர்தல்களும் நடைபெறுகின்றன. அண்மையில் நடைபெற்ற 2008 குடியரசுத் தலைவர்தேர்தல் அந்தாண்டு நவம்பர் 4 அன்று நடைபெற்றது. அடுத்த 2012 தேர்தல் நவம்பர் 6 அன்று நடைபெறவுள்ளது.
இத்தேர்தலுக்கானச் செயல்முறை கூட்டாக கூட்டரசு மற்றும் மாநில சட்டங்களால் கட்டுப்படுத்தப்படுகிறது. ஒவ்வொரு மாநிலமும் அமெரிக்க காங்கிரசில் அம்மாநிலத்திற்கு உள்ள மேலவை மற்றும் கீழவை உறுப்பினர்களின் எண்ணிக்கைக்கு சரிசமமாக வாக்காளர் குழுவிற்கு உறுப்பினர்களைத் தேர்ந்தெடுக்கலாம். தவிரவும், மிகச்சிறிய மாநிலத்திற்கு உண்டான வாக்காளர் குழு உறுப்பினர்கள் எண்ணிக்கை வாசிங்டன், டி. சி.க்கு வழங்கப்படுகிறது. மாநிலங்கள் அமைக்கப்படாது நேரடியாக கூட்டரசால் நிர்வகிக்கப்படும் அமெரிக்க ஆட்சிப்பகுதிகளுக்கு இந்த வாக்காளர் குழுவில் உறுப்பினர்கள் இல்லை.
அமெரிக்க அரசியலமைப்பின்படி, ஒவ்வொரு மாநில சட்டமன்றமும் இந்த உறுப்பினர்களைத் தேர்ந்தெடுக்கும் செயல்முறையை வகுத்துக்கொள்ளலாம். எனவே, தேர்தல் நாளன்று பொதுத்தேர்தலை பல்வேறு மாநில அரசுகளே நடத்துகின்றன; கூட்டரசு நேரடியாக நடத்துவதில்லை. தேர்ந்தெடுக்கப்பட்ட வாக்காளர் குழு உறுப்பினர்கள் யாருக்கும் வாக்களிக்கலாம் என்றபோதும் வெகு அரிதாகவே தாங்கள் உறுதியளித்ததிற்கு மாறாக வாக்களிப்பர். இவர்களது வாக்குகள் சனவரியின் துவக்கத்தில் அமெரிக்க காங்கிரசால்  ஆய்வு செய்யப்பட்டு சான்றளிக்கப்படும். அமெரிக்க காங்கிரசே இந்தத் தேர்தலில் அறுதி முடிவெடுக்கும்; குடியரசுத் தலைவர் தேர்தலில் கடைசியாக சிக்கல் எழுந்தது 2000 ஆம் ஆண்டு குடியரசுத் தலைவர் தேர்தலில் ஆகும்.
முதல்நிலை தேர்தல்கள் மற்றும் நியமிக்கும் கருத்தரங்குகள் உட்பட, குடியரசுத் தலைவர் வேட்பாளரை நியமிக்கும் முறைமை அரசியலமைப்பில் எங்கும் குறிப்பிடப்படவில்லை; இவை மாநிலங்கள் மற்றும் அரசியல் கட்சிகளால் தாமாகவே உருவானவை. இவையும் மறைமுகத் தேர்தல்களே; வாக்காளர்கள் வாக்கெடுப்பில் அரசியல் கட்சியின் நியமிக்கும் கருத்தரங்கிற்கான பேராளர்களை தேர்ந்தெடுக்க  அவர்கள்  குடியரசுத் தலைவர் தேர்தலுக்கு தங்கள் கட்சிக்கான வேட்பாளரைத் தேர்ந்தெடுக்கின்றனர்.
வெளி இணைப்புகள்
பகுப்பு:ஐக்கிய அமெரிக்காவில் தேர்தல்கள்
உதுமா சட்டமன்றத் தொகுதி
உதுமா சட்டமன்றத் தொகுதி, கேரளத்தின் 140 தொகுதிகளில் ஒன்று. இது காசர்கோடு மக்களவைத் தொகுதிக்கு உட்பட்டது.
உட்பட்ட பகுதிகள்
இது காசர்கோடு மாவட்டத்தில்  காசர்கோடு வட்டத்திற்கு உட்பட்ட காசர்கோடு நகராட்சி,   செம்மநாடு,  தேலம்பாடி,  பேடடுக்கை,  முளியார்,  குற்றிக்கோல் ஆகிய ஊராட்சிகளும்,  ஹோஸ்துர்க் வட்டத்திற்கு உட்பட்ட  பள்ளிக்கரை,  புல்லூர்-பெரிய, உதுமா ஆகிய ஊராட்சிகளையும் கொண்டது. . சி.பி.ஐ.எம் கட்சியைச் சேர்ந்த கே. குஞ்ஞிராமன் 2011-ஆம் ஆண்டு தேர்தலில் வெற்றி பெற்றவர். .
சான்றுகள்
பகுப்பு:கேரள சட்டமன்றத் தொகுதிகள்
இரணியல் தொடருந்து நிலையம்
இரணியல் தொடருந்து நிலையம் (Eraniel railway station, நிலையக் குறியீடு:ERL) இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில் உள்ள இரணியல் என்னும் ஊரில் இருக்கும் ஒரு தொடருந்து நிலையமாகும். இது நாகர்கோவில் - திருவனந்தபுரம் இரயில் வழித்தடத்தில் அமைந்துள்ளது. இது தென்னக இரயில்வேயின், திருவனந்தபுரம் கோட்டத்தின் கட்டுப்பாட்டில் உள்ளது. இவ்வழியாக செல்லும் அனைத்து தினசரி இரயில்களும் இந்த தொடருந்து நிலையத்தில் நின்று செல்கின்றன.
வெளி இணைப்புகள்
பகுப்பு:திருவனந்தபுரம் தொடருந்து கோட்டம் பகுப்பு:கன்னியாகுமரி மாவட்டத்திலுள்ள தொடருந்து நிலையங்கள்
கல் ஆறு
கல் ஆறு இலங்கையில் உள்ள ஆறாகும். இது பதுளை மாவட்ட மலைகளின் கிழக்குச் சாய்வுகளில் இருந்து ஊற்றெடுத்துப் பாய்கிறது. இது இலங்கையின் நீளத்தின் படி 16வது பெரிய ஆறாகும், நீரோட்டத்தின் படி 22 ஆவது பெரிய  ஆறாகும். இது நீரேந்துப்பகுதியில் சராசரியாக ஆண்டுக்கு 3169 மில்லியன் கனமீட்டர் மழை பெய்கிறது, இதில் சுமார் 5 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 1792 சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் 8 ஆவது பெரிய நீரேந்துப் பகுதியாகும். ,
ஆதாரங்கள்
பகுப்பு:இலங்கையின் ஆறுகள்
சம்மு காசுமீர் முதலமைச்சர்களின் பட்டியல்
சம்மு காசுமீர் முதலமைச்சர் (Chief Minister of Jammu and Kashmir) வட இந்திய யூனியன் பிரதேசமான சம்மு காசுமீரின் முதன்மை செயலதிகாரி ஆவார். மார்ச்சு 30, 1965க்கு முன்பாக இப்பதவி  சம்மு காசுமீரின் பிரதமர் என்றறியப்பட்டது. சம்மு காசுமீர் மாநிலம் தனது வசீர்-ஏ-ஆசம் (பிரதமர்) மற்றும் சதர்-ஏ-ரியாசத்தை (அரசுத்தலைவர்) தேர்ந்தெடுத்துக் கொண்டது. சம்மு காசுமீர் அரசியலமைப்பில் 1965இல் மேற்கொண்ட திருத்தத்தின்படி தற்போது இந்தியாவின் மற்ற மாநிலங்களைப் போலவே முறையே முதலமைச்சர் மற்றும் ஆளுநர் எனப்படுகின்றனர். மார்ச்சு 30, 1965 அன்று செயற்பாட்டிற்கு வந்த இந்த மாற்றத்தின்போது பிரதமராக செயல்புரிந்த குலாம் முகமது சாதிக் முதல் முதலமைச்சராகப் பொறுப்பேற்றுக் கொண்டார்.
சனவரி 2015 முதல் சம்மு காசுமீர் முதலமைச்சர் பதவி வெறுமையாக உள்ளது; மாநிலத்தில் குடியரசுத் தலைவர் ஆட்சி செயற்பாட்டில் உள்ளது.
கட்சிகளைக் குறிக்கப் பயன்படுத்தப்பட்டுள்ள வண்ணங்கள்
<div style="-moz-column-count:2; -webkit-column-count:2; column-count:2; text-align:left; border:1px solid gray; padding:0.2em;"> {{legend|Pink|அவாமி தேசிய மாநாடு|border=1px solid #AAAAAA}} {{legend||இந்திய தேசிய காங்கிரசு|border=1px solid #AAAAAA}} {{legend||தேசிய மாநாடு|border=1px solid #AAAAAA}} {{legend|Green|மக்களின் சனநாயக கட்சி|border=1px solid #AAAAAA}} {{legend|White|பொருத்தமற்றது (ஆளுநரின் ஆட்சி)|border=1px solid #AAAAAA}}
சம்மு காசுமீர் முதலமைச்சர்கள்
thumb|200px|[[சேக் அப்துல்லா]]
.
மேற்கோள்கள்
பகுப்பு:ஜம்மு காஷ்மீர் முதலமைச்சர்கள் பகுப்பு:இந்தியாவின் மாநில முதலமைச்சர்கள் பட்டியல்கள் பகுப்பு:ஜம்மு காஷ்மீர் அரசு
திருநெல்வேலி மருத்துவக்கல்லூரி
திருநெல்வேலி மருத்துவக்கல்லூரி, (Tirunelveli Medical College) தென்இந்தியாவில் அமைந்திருக்கும் மருத்துவக்கல்லூரிகளில் ஒன்று. திருநெல்வேலி மாநகரில் அமைந்துள்ளது. தமிழ்நாடு டாக்டர். எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது.
வரலாறு
சென்னைப் பல்கலைக்கழகத்தின் உடன்படிக்கையுடன் 1965ஆம் ஆண்டு தமிழ்நாடு அரசு, திருநெல்வேலி மாவட்டத்தில் பாளையங்கோட்டையில், திருநெல்வேலி, அரசு மருத்துவக் கல்லூரியை நிறுவியது. 1965-66 கல்வியாண்டில் மொத்தம் 75 மாணவர்கள் இளநிலை மருத்துவப் படிப்பிற்கு அனுமதிக்கப்பட்டனர். இவர்களில் மாணவர்கள் தூய சவேரியார் கல்லூரியிலும், மாணவியர் சாராள் தக்கர் கல்லூரியிலும் தமது முதலாம் ஆண்டு படிப்பினை முடித்தனர்.
சூலை 1966-ல், இரண்டாம் ஆண்டு மருத்துவப் படிப்பினை அப்போது புதிதாக கட்டப்பட்ட உடற்கூற்றியல் துறையின் வகுப்புகளுக்குச் செல்லத் தொடங்கினர். மருந்தியல், நோயியல், நுண்ணுயிரியல் மற்றும் சமூக மற்றும் தடுப்பு மருத்துவம் போன்ற பிற துறைகள் அடுத்தடுத்த ஆண்டுகளில் செயல்படத் தொடங்கின. மேலும் மாவட்டத் தலைமை மருத்துவமனை, திருநெல்வேலி மருத்துவக் கல்லூரி மருத்துவமனையாக மாற்றப்பட்டது.
மெக்சிக்கோ மாநிலம்
மெக்சிக்கோ மாநிலம் (State of Mexico, Estado de México) மெக்சிக்கோவின் 31 மாநிலங்களில் ஒன்றாகும். மெக்சிக்கோ நகரம் 32ஆவது கூட்டரசு மாவட்டமாக 32வது நிர்வாகப் பிரிவாக உள்ளது. மிகுந்த மக்கள்தொகை உள்ள மாநிலமாக உள்ளது. இதில் 125 நகராட்சிகளும் தலைநகரமான டோலுக்காவும் அடங்கியுள்ளன.
திருநெல்வேலி மருத்துவக்கல்லூரி
வரலாறு
1967ஆம் ஆண்டு தொடங்கப்பட்ட இக்கல்லூரி 1988ஆம் ஆண்டு புதிதாக உருவாக்கப்பட்ட தமிழ்நாடு டாக்டர் எம்ஜிஆர் மருத்துவப் பல்கலைக்கழகத்துடன் இணைவு பெற்றக் கல்லூரியாக மாறியது. இப்பல்கலைக்கழகத்துடன் இணையும் வரை, இந்தக் கல்லூரி மதுரை காமராசர் பல்கலைக்கழகத்தின் இணைவுக் கல்லூரியாக செயல்பட்டது.
இக்கல்லூரியின் மாணவர் சேர்க்கை 1973-74 கல்வியாண்டு முதல், ஆண்டுக்கு 100 மாணவர் என அதிகரித்தது. 1977ஆம் ஆண்டு முதல் இந்திய மருத்துவ கவுன்சில் அங்கீகாரம் பெற்றது. தற்போது இக்கல்லூரியில் ஒவ்வொரு ஆண்டும் 250 மாணவர்களுக்குச் சேர்க்கை வழங்கப்படுகிறது.
மெக்சிக்கோ மாநிலம்
மெக்சிக்கோ மாநிலத்தின் எசுப்பானியப் பெயரான எசுட்டோடா டெ மெக்சிக்கோ என்பதை சுருக்கமாக "எடோமெக்சு" என்கின்றனர். இது மெக்சிக்கோவின் தெற்கு-மத்திய பகுதியில் அமைந்துள்ளது. இதன் வடக்கில் குயெரெடரோ, இடால்கோ மாநிலங்களும் தெற்கில் மோரெலோசு, குயிர்ரெரோ மாநிலங்களும் மேற்கில் மிக்கோகான் மாநிலமும் கிழக்கில் டிலாக்சாலா, புவெப்லா மாநிலங்களும் உள்ளன; இந்த மாநிலம் கூட்டரசு மாவட்டதை சூழ்ந்துள்ளது.
திருநெல்வேலி மருத்துவக்கல்லூரி
வளாகம்
இக்கல்லூரி சுமார் 286 ஏக்கர் பரப்பளவில் பரந்து விரிந்த வளாகத்தில் அமைந்துள்ளது. விரிவுரை அரங்குகள், நூலகங்கள், வாசிப்பு அறைகள், கலையரங்கம் மற்றும் ஆண்களுக்கான 2 தனி விடுதிகள் (தி ஹவுஸ் ஆஃப் பிரின்ஸ், தி ஹவுஸ் ஆஃப் லார்ட்ஸ்) மற்றும் 2 பெண்களுக்கான (தேவதைகளின் மாளிகை) உள்ளன. ஆராய்ச்சி மேம்பாட்டிற்காகப் பரந்த அளவிலான பொதுவான ஆய்வக விலங்குகளைக் கொண்ட மத்திய விலங்கு இல்லம் உள்ளது. மருத்துவமனை பிரதான கல்லூரி வளாகத்திற்கு மேற்கே சுமார் 500 மீட்டர் தொலைவிலும், ஆண்கள் விடுதி வளாகத்திலிருந்து தென்கிழக்கே 500 மீட்டர் தொலைவிலும் உள்ளது. தமிழ்நாடு முழுவதும் வழங்கப்படும் இளநிலை மருத்துவப் படிப்பின் (எம்பிபிஎஸ்) அடிப்படையில் இந்தக் கல்லூரி முதல் 5 இடங்களில் உள்ளது.
அமைவிடம்
திருநெல்வேலி அரசு மருத்துவக் கல்லூரி, இதன் முதன்மை போதனா மருத்துவமனையுடன், இந்தியாவின் தமிழ்நாடு மாநிலத்தில் உள்ள திருநெல்வேலி நகரில் உள்ள பாளையங்கோட்டையில் உள்ள நெடுந்திடலில் அமைந்துள்ளது.
மெக்சிக்கோ மாநிலம்
இந்த மாநிலம் ஆசுடெக் பேரரசின் ஆட்சிப்பகுதியாக இருந்தது. எசுப்பானியாவின் குடியேற்றக் காலத்தில் இது புதிய எசுப்பானியாவின் அங்கமாக இருந்தது. விடுதலைக்குப் பிறகு, புதிய நாட்டிற்கு மெக்சிக்கோ நகரம் தலைநகரமானது; தலைநகரப்பகுதி மாநிலத்திலிருந்து பிரிக்கப்பட்டது. பல ஆண்டுகளுக்குப் பின்னர், மாநிலம் மேலும் பிரிக்கப்பட்டு இடால்கோ, குயெர்ரெரோ, மோரெலோசு மாநிலங்கள் உருவாக்கப்பட்டன. இந்தப் பிரிவினைகளுக்குப் பறகு மாநிலம் தற்போதைய அளவை எட்டியுள்ளது.
மெக்சிக்கோவின் 1917ஆம் ஆண்டு அரசியலமைப்புச் சட்டத்தின்படி இந்த மாநிலத்தின் பெயர் மெக்சிக்கோ என்பது மட்டுமே; ஆனால் நாட்டின் பெயரிலிருந்தும் நகரத்தின் பெயரிலிருந்தும் வேறுபடுத்துவதற்காக  இது பரவலாக எசுட்டாடொ டெ மெக்சிக்கோ என்றே அழைக்கப்படுகின்றது.
திருநெல்வேலி மருத்துவக்கல்லூரி
மாணவர் சேர்க்கை
கல்லூரியில் ஆண்டுதோறும் 250 மாணவர்கள் மருத்துவப் படிப்புக்கு நீட் தேர்வு மூலம் சேர்க்கப்படுகின்றனர். இதில் 85% தமிழ்நாடு அரசு மூலம் மாநில ஒதுக்கீடு அடிப்படையிலும் மற்றும் மீதமுள்ள 15% இந்தியக் குடியரசின் மத்திய அரசின் மூலம் அகில இந்திய ஒதுக்கீடு மூலம் நிரப்பப்படுகிறது.
மெக்சிக்கோ மாநிலம்
வெளி இணைப்புகள்
பகுப்பு:மெக்சிக்கோவின் மாநிலங்கள்
மா மதுரை
'மா மதுரை' (Maa Madurai) என்பது 2007ல் வெளிவந்த தமிழ் திரைப்படமாகும். இதை புதிதாக அறிமுகமாகிய கே. கே. கிருஷ்ணன் அவர்கள் இயகியுள்ளார். முக்கிய கதாப்பாதிரங்களாக நகைச்சுவை நடிகர் சிங்கமுத்துவின் மகன் வாசன் கார்த்திக் மற்றும் ராஜஸ்ரீயின் (நடிகை) தங்கையான மிதுனா ஆகியோர் நடித்துள்ளனர். இத்திரைப்படத்திற்கு கார்த்திக் ராஜா இசையமைத்துள்ளார். இது 13 சூலை 2007 அன்று வெளியானது.
மேற்கோள்கள்
பகுப்பு:2007 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கார்த்திக் ராஜா இசையமைத்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:தம்பி ராமையா நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
பால்ட்டிப்பெருமம்
பால்ட்டிப்பெருமம் (Baltimax) என்பது, சுமை ஏற்றிய நிலையில் பால்ட்டிக் கடலுக்குள் நுழையவும் அங்கிருந்து வெளியேறவும் கூடிய மிகப்பெரிய அளவுடைய கப்பலைக் குறிக்கும் கப்பற் கட்டும்கலைச் சொல் ஆகும். இப்பகுதியில் பெரும் பட்டை (Great Belt) வழியூடாகவே பெரிய கப்பல்கள் செல்ல முடியும். இக்கப்பல்களின் ஆகக்க்கூடிய மிதப்புயரம் 15.4 மீட்டர்களும், வளி மிதப்புயரம் 65 மீட்டர்களும் ஆகும். நீளம் 240 மீட்டர்கள் வரையும், அகலம் 42 மீட்டர்கள் வரையும் இருக்கலாம். இவ்வளவுகளின் படி கப்பல் ஏறத்தாழ 100,000 மெட்ரிக் தொன் எடை கொண்டதாக இருக்கும்.
இருந்தாலும், சில பெரிய வகைக் கப்பல்களும் பால்டிக் கடலில் பயணம் செய்கின்றன. குறிப்பாக பி-பெரும கச்சா எண்ணெய் தாங்கிகள் 205,000 தொன்கள் நிலைத்த எடையும், 325 மீ, 68 மீ நீள, அகலங்களையும் கொண்டவை. மயேர்ஸ்க் மும்மடி இ வகைக் (Maersk Triple E class) கொள்கலன் கப்பல்கள் 400 மீட்டர்கள் நீளமும், 165,000 மெட்ரிக் தொன்கள் நிலைத்த எடையும் கொண்டவை.
இயேர்சொன் (Øresund) நீரிணையில், 8 மீ மிதப்புயரம் கொண்ட கப்பல்களே செல்ல முடியும், பெரிய கப்பல்களுக்கு மாற்று எதுவும் கிடையாது. குறுக்கு வழியான கியெல் கால்வாய் (வடக்கு-பால்டிக் கடல் கால்வாய்) பகுதியில் 9.5 மீ மிதப்புயரக் கப்பல்கள் செல்லலாம்.
மேலும் பல துறைமுகங்கள் கப்பல் அளவுகளைக் கட்டுப்படுத்துகின்றன. இரும்புத்தாதுத் துறைமுகங்களான லுவேலோ (11 மீ, 13 மீ வரை ஆழப்படுத்தப்பட உள்ளது), கெமி (10 மீ), பெரிய எண்ணெய்த் துறைமுகம் கிளைப்பேடா (12.5 மீ) போன்றவை பால்ட்டிப்பெருமத்திலும் குறைவான மிதப்புயரம் கொண்டவை. மிகப்பெரிய எண்ணெய்த் துறைமுகம் பிரிமோர்ஸ்க்கு பால்ட்டிப்பெருமத்துக்குச் சமமான 15 மீ மிதப்புயரம் கொண்டது. வடக்குத் துறைமுகம் கிடான்ஸ்க்கு 300,000 தொன் 15மீ மிதப்புயரக் கப்பல்களை ஏற்கக்கூடியது.
மேற்கோள்கள்
பகுப்பு:கப்பல் அளவைகள் பகுப்பு:பால்டிக் கடல்
நவ்ஜோத் கவுர் சித்து
குடும்பம்
இவர் தொழிலில் மருத்துவராக உள்ளார். மேலும், பாட்டியாலா அரசு ராஜீந்திர மருத்துவமனையில் பணியாற்றினார். பின்னர் 2012 ஜனவரியில் பதவியிலிருந்து விலகி அரசியலில் சேர்ந்தார். இவர் முன்னாள் துட்டுப்பாட்ட வீரரும் காங்கிரஸ் கட்சியின் தலைவருமான நவ்ஜோத் சிங் சித்து என்பவரை மணந்தார். இவர்களுக்கு கரண் என்ற மகனும் மகள் ரபியாவும் உள்ளனர்.
அரசியல்
முதலமைச்சர் பிரகாஷ் சிங் பாதல் மீது தாக்குதலைத் தொடங்குவதற்கு முன், கவுர் தனது முகநூல் பக்கத்தில் பாரதிய ஜனதா கட்சியிலிருந்து வெளியேறுவதாக அறிவித்தார். இவரது கணவரும், துடுப்பாட்ட வீரரும் பின்னர், அரசியல்வாதியாக மாறிய நவ்ஜோத் சிங் சித்து, பாரதிய ஜனதா கட்சியின் பஞ்சாப் பிரிவிலும், சிரோமணி அகாலிதளத்தின் தலைமையுடனும் சிறந்த உறவுகளை கொண்டிருக்கவில்லை. 1 ஏப்ரல் 2016 அன்று ஒரு செய்தியை வெளியிட்டார். அச்செய்தியில், "இறுதியாக நான் பாஜகவை விட்டு வெளியேறுகிறேன். எனது சுமை முடிந்துவிட்டது" என்று கூறினார்.
மொகாலியில் ஒரு தனியார் மருத்துவமனையை நடத்தி வரும் ஒரு மூத்த மாநில அரசு மருத்துவ அதிகாரியை நவ்ஜோத் கவுர் ஒரு இரகசிய நடவடிக்கை மூலம் அம்பலப்படுத்தினார். அப்போதைய மத்திய சுகாதார அமைச்சர் குலாம் நபி ஆசாத் இவரை சுகாதாரத் துறையில் சீர்திருத்தங்களுக்கான பாலினத்தை அறிவதை தடுக்கும் தேசியக் குழுவில் உறுப்பினராக்க அழைத்தார்.
குறிப்புகள்
பகுப்பு: பஞ்சாப் சட்டமன்ற உறுப்பினர்கள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:1963 பிறப்புகள்
பிரசாந்தினி
பிரசாந்தினி தமிழில் முதன்மையாகப் பாடிவரும் ஒரு திரைப்படப் பின்னிணிப் பாடகி. இவர் புகழ்பெற்ற பாடகர் மலேசியா வாசுதேவனின் மகளும் யுகேந்திரனின் உடன் பிறந்தவரும் ஆவார். இவர் ஹாரிசு ஜெயராஜின் இசையில் உருவான 12பி என்னும் படத்தின் மூலம் பின்னணிப் பாடகியாக அறிமுகமானார்.
பகுப்பு:தமிழ்த் திரைப்படப் பின்னணிப் பாடகர்கள் பகுப்பு:1983 பிறப்புகள் பகுப்பு:வாழும் நபர்கள்
சிலந்தி
சிலந்திகள் அல்லது எட்டுக்கால் பூச்சிகள் என்பன எட்டுக்கால்களை உடைய, சவைக்கும் வாய்ப்பகுதிகள் இல்லாத, இருபகுதியான உடல்பிரிவுகள் உடைய, காற்றை உள்வாங்கி மூச்சுவிடும் கணுக்காலி வகைப் பூச்சிகள். இவை தம் உடலில் உள்ள சுரப்பியில் இருந்து மெல்லிய நூல் போன்ற இழை ஆக்குவது இதன் சிறப்பியல்பு ஆகும். இந்த சிலந்திநூலை நூலாம்படை என்றும், சிலந்தியை நூலாம்பூச்சி என்றும் கூறுவர். சிலந்திகளில் பல வகைகள் பல வகையான நஞ்சுகள் கொண்டிருக்கின்றன. மற்ற வகையான பூச்சிகளைப் போல் இவற்றுக்கு உணர்விழைகள் கிடையா. 2011ஆம் ஆண்டு திசம்பர் 31 வரை உலகில் 42,751 வகையான சிலந்திகள் அல்லது எட்டுக்கால்பூச்சிகள் அறிவியலில் அடையாளம் காணப்பட்டு  விளக்கப்பட்டுள்ளன. இவை 110 பேரினங்களில் அடங்கும். சிலந்திகள் 300 மில்லியன் ஆண்டுகளுக்கு முன்பே இருந்து வாழ்ந்து வந்திருக்கின்றன. . சிலந்திகள் அராக்னிடா (Arachnida) என்னும் வகுப்பில், சிலந்திப்பேரினம் அல்லது அரனியே (Araneae) என்று அழைக்கப்படும் வரிசையில் உள்ள உயிரினம்.
சிலந்தியின் வயிற்றுப் பகுதியில் துணை உறுப்பாகக் காணப்படும் ஆறு விதமான நூற்பு சுரப்பி உறுப்புகள் பட்டு நூலினை வெளித்தள்ளுகின்றன. ஒட்டும் தன்மையுள்ள நூலின் பயன்படுத்தப்பட்ட அளவைப் பொறுத்து சிலந்தி வலைகளின் அளவுகளில் பரவலாக வேறுபாடுகள் காணப்படுகின்றன. சுருள் கோள வலைகள் (spiral orb web) சிலந்திகளின் ஆரம்பகால வலைப்பின்னல் வடிவமாக இருக்கின்றன. சில சிலந்திகள் சுருள் கோள வலைகளை விட அதிகப்படியான சிக்கலான நூற்கூடுகளைக் கட்டுகின்றன.பட்டு உற்பத்தி செய்யும் கூம்பல் (spigots) கொண்ட சிலந்தி போன்ற இனம் (arachnids)  386 மில்லியன் ஆண்டுகளுக்கு முன்பு டெவோனியன் புவியியல் காலத்தில் (Devonian period) தோன்றின, ஆனால் அந்த விலங்குகளுக்கு வெளிப்படையாக நூற்பு உறுப்புகள் (spinnerets) இல்லை.உண்மையான சிலந்திகள் 318 முதல் 299 மில்லியன் ஆண்டுகளுக்கு முற்பட்ட காலத்திய கரிமப்பாறைகளில் (Carboniferous rocks) புதைபடிவங்களாக கண்டிறியப்பட்டுள்ளன. அவை அடிப்படை சிலந்தி இனமான மீசோதீலே பிரிவைச் சார்ந்த சிலந்தியினத்துடன் ஒத்திருந்தது.தற்போதுள்ள நவீன சிலந்தியினங்கள் 200 மில்லியன் ஆண்டுகளுக்கு முன் மூன்றாய காலத்தில் தோன்றிய மைகலோமார்ஃபே (Mygalomorphae) மற்றும் அரானியோமார்ஃபே (Araneomorphae) ஆகியனவாகும்.
உடல் கூறு இயல்
[[படிமம்:Archindae characters.jpg|thumb|left|200px|சிலந்தியின் புற உடற்கூறு:
(1) எட்டுக்கால்கள் - நான்கு இணை கால்கள்
(2) உடலின் முன்பகுதியாகிய தலை-நெஞ்சகம் (cephalothorax). இது புரோசோமா (prosoma) என்றும் கூறப்படும்
(3) உடலின் பின்பகுதியாகிய வயிறு. இது ஓப்பிசுத்தோமா (opisthosoma) என்றும் அழைக்கப்படும்.]]
சிலந்திகளின் உடல், வழக்கமாக கணுக்காலிகளில் காணப்படும், பல்பகுதி உடலமைப்பு கொண்டது எனினும் பிற கணுக்காலிகளில் இல்லாதவாறு, இதன் இருபகுதியான உடற்பகுதிகள் இணைந்து இருக்கின்றன. கணுக்காலிகளில் அறுகால் பூச்சிகளில் காணப்படுவது போன்ற உணர்விழைகள் சிலந்திகளுக்குக் கிடையா. சிலந்திகளுக்கு நஞ்சு பாய்ச்சும், கொடுக்கு போன்ற வாய்ப்பகுதி உண்டு. இதனைக் கெலிசெரே (Chelicerae) என்று ஆங்கிலத்தில் கூறுகின்றனர் (கிரேக்கச் சொல் keras என்றால் கொம்பு என்று பொருள் (cera <keras)). சிலந்துகளின் இருபகுதி உடலமைப்பு என்பதை இரு டாக்மாட்டா (tagmta) என்று கூறுவது வழக்கம். . இந்த இரு உடற்பகுதிகளும் ஒருங்கிணைந்து ஒட்டிய வடிவில் உள்ளது. ஒருபகுதியில் தலையும், செஞ்சுப்பகுதியும் உள்ளது. இதனைத் தலை-நெஞ்சகம் அல்லது செபாலோ-தோராக்ஃசு (cephalothorax) அல்லது புரோசோமா (prosoma) என்றும், மற்றதை வயிறு (abdomen) அல்லது ஓப்பிசுத்தோசோமா (opisthosoma) என்றும் அழைக்கின்றனர். தலை-நெஞ்சகமும், வயிற்றுப்பகுதியும் ஆன இவ்விரு பகுதிகளையும் மெல்லிய உருளை வடிவான இணைப்புத் தண்டு இணைக்கின்றது. இந்த இணைப்புத்தண்டை பெடிசெல் (pedicel) என்பர். இதன் குடல் மிகமிகச் சிறியதாகையால் சிலந்திகள் பெரிய கெட்டியான பொருளை உட்கொள்ள இயலாது. சவைக்கும் வாய்ப்பகுதியும் கிடையாது. எனவே, சிலந்திகள் தான் உண்னும் இரையின் உடலினுள் தன்னுடலில் சுரக்கும் நொதி என்னும் செரிக்கும் திரவத்தை செலுத்துகிறது. இரையின் தசை பகுதி அனைத்தும் அந்நீர்மத்தில் கரைந்து நன்கு நீர்மமாக்கிவிடுகின்றது. இந்நீர்ம்ப் பகுதியை சிலந்திகள் உறிஞ்சி உண்ணுகின்றன சிலந்தி இன வகைகளின் எளிமையான மெசொத்தெலே (Mesothelae) என்னும் வகையைத் தவிர, மற்ற எல்லா வகையான சிலந்திகளிலும், மற்ற கணுக்காலிகளைப் போல் அல்லாமல், சிறப்பாக  நடுவிருந்து கட்டுப்படுத்தும் நரம்புமண்டலம் உள்ளது. மற்ற கணுக்காலிகளில் இருப்பதைப் போன்று தன் கால்களில் வெகுவாக மடக்கி நீட்டக்கூடிய தசைகள் இல்லை. ஆனால் அவற்றுக்கும் மாறாக, வயிற்றுப் பகுதியில் உள்ள நூலிழை நூற்கும் சுரப்பிகள் உள்ளன. தன் உடலில் ஒன்று முதல் ஆறுவகையான நூல்நூற்கும் சுரப்பிகள் வயிற்றுப்பகுதியில் உண்டு. சிலந்திநூல் மிகவும் மெலிதாக இருந்தாலும், அதன் அளவை ஒப்பிடும்பொழுது அது மிகுந்த வலிமையும், மிகுந்த நீட்சித்திறனும் (elasticity) கொண்டது. செயற்கையாக செய்யப்படும் நூலிழைகள் யாவற்றினும் வலிமை முதலான பண்புகளில் சிறந்தது.
thumb|right|250px|சிலந்தியின் உள் உடலமைப்பு. 1) நச்சுக்கொடுக்கு, 2) நஞ்சுச் சுரபி, 3) மூளை, 4) வயிறு 5)முன் இரத்தக்குழாய், 6)செரிக்கும் பெருங்குடல், 7)இதயம்,  8)நடுக்குடல், 9)கழிமுகக் குழாய் (Malpighian tubules), 10)கழித்துளைப் பை 11) பின் இரத்தக்குழாய், 12) நூல்நூற்பியகம், 13) நூற்சுரபி, 14) மூச்சுக்குழல், 15) கருப்பை (பெண்பால்)16 மடிபுத்தகவடிவு வளிபரிமாற்றகம் (Book lung), 17) நரம்பு தண்டு, 18) கால்கள், 19) கொடுக்கு (Pedipalp)
2007 ஆம் ஆண்டு கண்டுபிடிக்கப்பட்ட ஊனுண்ணா ஒரேயொரு சிலந்தியைத்தவிர மற்றவை எல்லாம் பிற சிறு பூச்சிகளையும், பிற சிறு உயிரினங்களையும், பிற சிலந்திகளையும் கொன்றுண்டு வாழும் வகையைச் சேர்ந்தவை. ஒரு சில சிலந்திகள், பறவைகளையும், பல்லி போன்ற ஊர்வன வகைகளையும் உண்ண வல்லன. thumb|left|250px| பொரித்த சிலந்திகளை, [[கம்போடியா|கம்போடிய மக்கள் உணவாக உட்கொள்கின்றனர், இது பூச்சியுண்ணல் வகைக்குள் வரும். ]] thumb|center|210px|எட்டுக்கால் பூச்சி, [[தமிழ்நாடு]] thumb|270px| தன்இனத்தையே உண்ணும் பட்டுசிலந்தி(silk spider)
குருதியோட்டம் மற்றும் சுவாசம்
மற்ற கணுக்காலிகளை விட சிலந்திகள் உடற்குழியுள்ள (coelomates) உயிரினமாகும். உடற்குழியானது சுருங்கி இனப்பெருக்க மற்றும் கழிவுநீக்க மண்டலத்தை சுற்றிக் காணப்படுகிறது. உடற்குழியின் பெரும்பகுதி கோமோசீல் (hemocoel) எனும் உடற்குழி திரவ அறை காணப்படுகிறது.உடல் நீளத்திற்கும் நீண்டுள்ள ஒரு சிற்றறையாக இருக்கிறது. அதன் வழியே குருதித்திரவம் பாய்கிறது.குழல் வடிவலான இதயம் உடலின் மேற்பகுதியில் காணப்படுகிறது.இதில் ஆசிடியா (ostia) என்றழைக்கப்படும் சில வெட்டு அமைப்புகள் காணப்படுகிறது.இவ்வமைப்பு ஒருபோக்கி, தடுக்கிதழ் (Valve) போன்று செயல்பட்டு குருதி திரும்பிப் பாய்வதைத் தடுக்கிறது .எப்படியாயினும் இதயமானது அடிவயிற்றின் மேற்பகுதியை மட்டுமே ஆக்கிரமித்துள்ளது. இதயத்திலிருந்து ஒரு தமனி வழியாக கோமோசீலுக்குள் இரத்தம் வெளியேற்றப்பட்ட பின் அடிவயிற்றுப்புறமுள்ள பின்பக்கத் தமனி திறந்து துணைத் தமனிகள் வழியாக ஒரு காம்பின் மூலம் தலைநெஞ்சுப் பகுதிக்கு எடுத்துச்செல்லப்படுகிறது. சிலந்தியில் திறந்த நிலைக் குருதியோட்ட அமைப்பு (open circulatory system) காணப்படுகிறது. சிலந்தியின் குருதியிலும் தட்டு நுரையீரலிலும் (book lung) ஆக்சிசனை திறம்பட கடத்தும் சுவாச நிறமியான ஹியூமோசயனினைக் (hemocyanin) கொண்டுள்ளன.
அளவுகள்
பல்வேறு அளவுகளில் சிலந்திகள் காணப்படுகின்றன. கொலம்பியா நாட்டில் காணப்படும் மிகச்சிறிய சிலந்தியான பட்டு டிகுவா (Patu digua) உடலின் நீளம் 0.37 மி.மீ (0.015 அங்குலம்). மிகப்பெரியதும் கனமானதுமான டரன்டுலாஸ் (tarantulas) 90 மி.மீ (3.9 அங்குலம்) உடல் அளவும் அதன் கால்கள் 250 மி.மீ (9.8 அங்குலம்) நீண்டும் காணப்படுகின்றன.
பாதாங்கி பிடாரியார் கோயில்
பாதாங்கி பிடாரியார் கோயில் தமிழ்நாட்டில் பெரம்பலூர் மாவட்டம், பாதாங்கி என்னும் ஊரில் அமைந்துள்ள கிராமக் கோயிலாகும்.
சிலந்தி
வகைப்பாட்டியல்
சிலந்திகள் மீசோதீலே மற்றும் ஒபிஸ்தோதீலே ஆகிய இரண்டு துணை வரிசைகளாகப் பிரிக்கப்படுகின்றன. இவற்றில் ஒபிஸ்தோதீலே மேலும் பிரிந்து மைகலோமார்ஃபே மற்றும் அரானியோமார்ஃபே ஆகிய இரண்டு உட்பிரிவுகளைக் கொண்டுள்ளது.கிட்டத்தட்ட 46,000 தற்போது வாழும் சிலந்தியினங்கள் இருப்பதாக அறியப்படுகிறது. இவை 114 குடும்பங்களில் 4000 பேரினங்களிலும் வகைப்படுத்தப்பட்டுள்ளன.
பாதாங்கி பிடாரியார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
சிலந்தி
ஆய்வுகள்
மிக்காரியா சொசியாபிலிஸ் (Micaria sociabilis) என்னும் இனத்தைச் சேர்ந்த ஆண் சிலந்திகள் பெரிய பெண் சிலந்திகளுடன் உடலுறவு கொள்ளாமல் அதனை கொன்று உணவாக்கி கொள்கிறது என சிக் குடியரசில் உள்ள மசாரைக் பல்கலைக்கழகத்தின் லென்கா செண்டன்ஸ்காவின் ஆய்வு கூறுகிறது.
பாதாங்கி பிடாரியார் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
சிலந்தி
அடிக்குறிப்புகளும் மேற்கோள்களும்
பகுப்பு:தொல்லுயிர் எச்சங்கள் பகுப்பு:சிலந்திகள்
பாதாங்கி பிடாரியார் கோயில்
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வனிதா ஜக்தியோ போரதே
வனிதா ஜக்தியோ போரதே (பிறப்பு 25 மே 1975) என்பவர்இந்தியப் பாதுகாவலர் மற்றும் வனவிலங்குப் பாதுகாப்பில் பணிபுரியும் சோயரே வான்சேரே பலநோக்கு அறக்கட்டளையின் நிறுவனர் ஆவார். இவர் பாம்புகளை மீட்பதில் நிபுணத்துவம் பெற்றவர். "இந்தியாவின் முதல் பெண் பாம்பு தோழி" என்று அங்கீகரிக்கப்பட்டார். போரதேவின் பாம்புகளைப் பாதுகாக்கும் முயற்சிகளைப் பாராட்டி இந்திய அரசு இவருக்கு நாரி சக்தி விருது வழங்கியது.
தனிப்பட்ட வாழ்க்கை
வனிதா ஜக்தியோ போரதே 25 மே 1975-ல் பிறந்தார். இவர் தனது கணவருடன் இந்தியாவின் மகாராட்டிரா மாநிலத்தில் உள்ள புல்தானாவில் வசித்து வருகிறார்.
பணி
உள்ளூர் சூழலில் தனது ஆர்வத்தைப் பகிர்ந்து கொண்ட நண்பர்களுடன், பண்ணையில் வளர்க்கப்பட்டதால், வனவிலங்குகளுடன் எளிதாக இருக்க போரதே கற்றுக்கொண்டார். இவர் பன்னிரண்டாம் வயதில் விசப் பாம்புகளைக் கடிக்காமல் பிடிக்க ஆரம்பித்தார். இவர் சோயரே வான்சேரே பலநோக்கு அறக்கட்டளையை நிறுவினார். இது சுற்றுச்சூழல் மாசுபாட்டைத் தடுப்பதிலும் வனவிலங்குகளைப் பாதுகாப்பதிலும் கவனம் செலுத்துகிறது. போரதே 50,000க்கும் மேற்பட்ட பாம்புகளை மீட்டு, கின்னஸ் உலக சாதனைகளில் இடம்பெற்றுள்ளார். இவர் பாம்புகள் மீது குறிப்பாக இரக்கமுள்ளதோடு தேனீக்களுடனும் அனுபவமும் கொண்டவர்.
பாம்புக் கடிக்குச் சிகிச்சையளிப்பது எப்படி என்பதை போரதே மற்றவர்களுக்குக் கற்றுக் கொடுத்தார். மேலும் பாம்புகளைப் பற்றிய யதார்த்தமான தகவல்களை வழங்குவதன் மூலம் பாம்புகள் பற்றிய பயம் குறைக்கும் (ஓபிடியோபோபியாவை) நோக்கத்தைக் கொண்டிருந்தார்: இந்தியாவில் உள்ள பாம்புகளில் பத்துச் சதவிகிதம் மட்டுமே விடமானது. மேலும் ஒவ்வொரு மருத்துவமனையிலும் நச்சு எதிர்ப்பு மருந்துகள் இலவசமாகக் கிடைக்கின்றன.
விருதுகள் மற்றும் அங்கீகாரம்
இந்தியா அஞ்சல் துறை போரதே சாதனைகளை அங்கீகரித்து இவரது உருவப்படத்துடன் கூடிய முத்திரையை வெளியிட்டது. அனைத்துலகப் பெண்கள் நாளில் வழங்கப்படும் 2020ஆம் ஆண்டிற்கான நாரி சக்தி விருதினைத் குடியரசுத் தலைவர் ராம்நாத் கோவிந்திடம் இருந்து 2022 ஆம் விருதைப் பெற்றார். உள்நாட்டில் "பாம்பு பெண்" என்று அழைக்கப்படும் போரதே "இந்தியாவின் முதல் பெண் பாம்பு தோழி" என்றும் அங்கீகரிக்கப்பட்டுள்ளார்.
மேற்கோள்கள்
பகுப்பு:1975 பிறப்புகள் பகுப்பு:வாழும் நபர்கள் பகுப்பு:நாரி சக்தி விருது பெற்றவர்கள் பகுப்பு:இந்தியப் பெண்கள்
ஸ்ரீ முருகன் நிலையம்
ஸ்ரீ முருகன் நிலையம் என்பது மலேசியாவில் இயங்கி வரும் ஒரு கல்வி மையம் ஆகும். 1982 செப்டம்பர் 24ஆம் தேதி கோலாலம்பூர் மலாயா பல்கலைக்கழகத்தில் தோற்றுவிக்கப்பட்டது. இந்தக் கல்வி மையம் உருவாவதற்கு மூலகர்த்தாவாக இருந்தவர் டான் ஸ்ரீ எம். தம்பிராஜா. இவருடன், மலாயா பல்கலைக்கழகத்தின் மேலும் 42 தமிழ்மொழிக் கழகப் பட்டதாரி மாணவர்கள் இணைந்து, அந்த மையத்தை உருவாக்கினார்கள். இந்த மையம், மலேசியாவில் இதுவரை 16,000 இந்தியப் பட்டதாரிகளை உருவாக்கியுள்ளது.
ஓர் ஆண்டிற்கு ஏறக்குறைய 800 பட்டதாரிகளை, ஸ்ரீ முருகன் நிலையம் உருவாக்கி வருகிறது. மலேசிய இந்தியர்களின் கல்வித் தரத்தை உலகளாவிய நிலையில் அறியச் செய்யும் சாதனை. இது தவிர, ஆண்டுதோறும் ஒரு சிறந்த தாயாரைத் தேர்ந்து எடுத்து அவரைக் கௌரவிப்பும் செய்கிறது. மலேசிய அரசாங்கமும், மாநில அரசாங்கங்களும் ஸ்ரீ முருகன் நிலையத்திற்கு, பல வகைகளில் நிதியுதவிகள் செய்து வருகின்றன.
வரலாறு
மலேசிய இந்தியச் சமுதாயம் கல்வித் துறையில் முன்னேறவில்லை என்றால், எதிர்காலத்தில் அந்தச் சமுதாயம் பின் தள்ளப்பட்டு விடும் என்பதை மலேசிய இந்தியக் கல்வியாளர்கள் புரிந்து கொண்டனர். அதனால் கல்வியின் அவசியம் வலியுறுத்தப்பட்டு வந்தது. அரசியல் தலைவர்களும் அதையே வலியுறுத்தி வந்தனர்.
1970 - 1980களில் இந்திய சமுதாயம் பொருளாதாரத் துறையில் மிகவும் பின் தங்கிய நிலையில் இருந்தது. இந்தக் கட்டத்தில், மலேசிய இந்திய சமூகத்தின் கல்வி முன்னேற்றத்திற்கு, மாற்று வழிமுறைகளை உருவாக்க வேண்டும் எனும் எண்ணம் எம். தம்பிராஜாவிற்கு ஏற்பட்டது. அப்போது அவர், மலாயா பல்கலைக்கழகத்தில் வரலாறுப் பாட விரிவுரையாளராக இருந்தார்.
சமுதாய விழிப்புணர்வு
தன்னிடம் பயின்ற இந்திய மாணவர்களிடம் அதைப் பற்றி நிறைய பேசினார். அவர்களிடம் விவாதமும் செய்தார். இந்திய மாணவர்களிடம் சமுதாய விழிப்புணர்வுகள் ஏற்பட்டன. மலாயா பல்கலைக்கழகத்தின் 42 மாணவர்கள் ஒன்று கூடினர். மாணவர்கள் அனைவரும் மலாயா பல்கலைக்கழகத்தின் தமிழ் மொழிக் கழகத்தைச் சேர்ந்தவர்கள்.
அப்போது தமிழ் மொழிக் கழகத்தின் தலைவராக டத்தோ ஆ. தெய்வீகன் இருந்தார். இவர் இப்போது, சிலாங்கூர் மாநில காவல் துறையின் துணைத் தலைவராக இருக்கிறார். மாணவர்கள் அனைவரும் டாக்டர் தம்பிராஜாவிடம் சென்று பேசினர். தம்பிராஜாவிற்கு உதவியாக மற்றும் ஒரு விரிவுரையாளர் டாக்டர் எம். இராஜேந்திரன் என்பவர் இருந்தார். அவரும் மலாயா பல்கலைக்கழகத்தின் வரலாற்றுத் துறை விரிவுரையாளர் ஆகும்.
42 மாணவர்கள்
அந்த 42 மாணவர்களின் பட்டியலில் டத்தோ எஸ்.கே. தேவமணி, டாக்டர் அருள்செல்வன், திருமதி. கோமதி தெய்வீகன், டாக்டர் பிரேமளா, பேராசிரியர் எம்.கிருஷ்ணன், பேராசிரியர் புவனேஸ்வரி, எஸ். ரகுநாதன், பரம் எட்டிக்கன், குப்பு ரெட்டி, மோகன், செல்லதுரை, ரத்னேஸ்வரி, மோகன கிருஷ்ணன், எஸ்.சேகரன் போன்றவர்கள் குறிப்பிடத் தக்கவர்கள். மேலும் பலர் உள்ளனர்.
இந்திய சமுதாயத்தைக் கல்வியின் வழி, எப்படி உயர்த்திக் காட்டுவது என்று கருத்துகளைப் பரிமாறிக் கொண்டார்கள். அந்தச் சந்திப்பு நிகழ்ச்சியின் உறைகலனாக அமைந்ததுதான் ஸ்ரீ முருகன் நிலையம். இந்து தெய்வத்தின் பெயரிலேயே ஒரு கல்வி மையம் உருவாக்குவது என்று முடிவு செய்யப்பட்டது.
முதல் இலக்கு
அவர்களின் முதல் இலக்கு STPM தேர்வு எழுதும் மாணவர்கள்தான். எஸ்.டி.பி.எம். பயிற்சி மையத்தைத் தொடங்குவதற்கு காரணங்கள் உள்ளன. 1970, 1980களில் எஸ்.டி.பி.எம். மாணவர்களின் அடைவு நிலைகள் மிகவும் பின் தங்கிய நிலையில் இருந்தன. உள்நாட்டுப் பல்கலைக்கழகங்களில், இந்திய மாணவர்களுக்கு ஒதுக்கப்பட்ட இடங்களை நிறைவு செய்யவே மாணவர்கள் போதாமல் போய்விட்டனர்.
தொடர்ந்து ஆறு மாதங்களில் விரிவுரைக் கூறுகள், தேர்வு வழிகாட்டிகள், பயிற்சி உபகரணங்கள் தயாரிக்கப்பட்டன. அவர்களின் முதல் இலக்காக STPM தேர்வு எழுதும் மாணவர்கள்தான் இருந்தனர். STPM என்றால் Sijil Tinggi Pelajaran Malaysia. மலேசிய உயர்க்கல்விச் சான்றிதழ் என்று பொருள்படும்.
எஸ்.டி.பி.எம். தேர்வு
ஒரு மாணவர் பல்கலைக்கழகத்தில் சேர்ந்து படிப்பதற்கு முன்னால் இரு ஆண்டுகள் உயர்க்கல்வி பயில வேண்டும். பல்கலைக்கழகத்தில் சேர்வதற்கான தயார்நிலைக் கல்வி. அதைத்தான் எஸ்.டி.பி.எம். என்று மலேசியாவில் அழைக்கிறார்கள்.
ஒவ்வொரு எஸ்.டி.பி.எம். பாடத்திற்கும் 25 பாடம் கற்பித்தல் திட்டங்கள் உருவாக்கப்பட்டன. பாடத் திட்டங்களைப் பல்கலைக்கழக மாணவர்களும், அனுபவம் வாய்ந்த ஆசிரியர்களும், விரிவுரையாளர்களும் ஒன்றாக இணைந்து தயாரித்தார்கள். அந்தப் பாடத் தயாரிப்புகளுக்கு, தம்பிராஜா தலைமை ஆலோசகராக இருந்தார்.
முதல் வகுப்பு
பாடத் திட்டங்களில் பயிற்சிகள், பயிலரங்குகள், முன்மாதிரி விடைகள், பழைய தேர்வுத் தாட்கள், பதில் நுட்பக் கூறுகள், உத்திகள், குறிப்புகள், சுயமாகப் பயிலும் திட்டங்கள், ஊக்குவிப்பு உரைகள் போன்றவை அடங்கும்.
முதல் எஸ்.டி.பி.எம். வகுப்பு செப்டம்பர் 1982 லிருந்து 1983 ஏப்ரல் வரை நடைபெற்றது. பெட்டாலிங் ஜெயா ஜாலான் 12/19இல், ஒரு வீடு வாடகைக்கு எடுக்கப்பட்டு வகுப்பு நடத்தப்பட்டது.
மூன்று கோட்பாடுகள்
அதே 1983ஆம் ஆண்டில், பெட்டாலிங் ஜெயா, செந்தூல், கிள்ளான், சிரம்பான் ஆகிய நகரங்களில், மேலும் எஸ்.டி.பி.எம். வகுப்புகள் திறக்கப்பட்டன. அப்படியே படிப்படியாக ஸ்ரீ முருகன் நிலையம் வளர்ந்து வந்தது. ஸ்ரீ முருகன் நிலையத்தின் மூன்று கோட்பாடுகள்.
பல வெளிநாட்டுக் கல்வி மையங்களும் ஸ்ரீ முருகன் நிலையத்தின் கல்விக் கோட்பாட்டைப் பின்பற்றி, அவர்கள் நாட்டிலும் அதைச் செயல்படுத்தி வருகின்றன.
ஸ்ரீ முருகன் நிலைய பட்டதாரிகள்
அதன்பின்னர், தொடக்கப் பள்ளி, உயர்நிலைப் பள்ளி மாணவர்களுக்கான வகுப்புகள் திறக்கப்பட்டன. ஸ்ரீ முருகன் நிலையத்திற்கு இப்போது 200க்கு மேற்பட்ட கல்வி மையங்கள் உள்ளன. அவற்றில் ஏறக்குறைய 20,000 மாணவர்கள் பயில்கின்றனர். ஸ்ரீ முருகன் நிலையத்தில் படித்து, இதுவரையில் 16,000 பேர் பட்டதாரிகளாக வெளி வந்துள்ளனர்.
அந்தப் பட்டதாரிகளில் பலர் மருத்துவர்களாக, வழக்கறிஞர்களாக, விரிவுரையாளர்களாக, தொழில்துறை வல்லுநர்களாக, விமானிகளாக, அரசதந்திரிகளாக, நிபுணத்துவ ஆலோசகர்களாக, ஆசிரியர்களாக, கணினி நிபுணர்களாகப் புகழ்பெற்று விளங்குகின்றனர். நூற்றுக் கணக்கானோர் அரசாங்க உயர்மட்டப் பணிகளில் இருக்கின்றனர். சிலர், சொந்தமாகத் தகவல் தொழிநுட்ப நிறுவனங்களையும் நடத்த வருகின்றனர்.
மேற்கோள்கள்
பகுப்பு:மலேசியாவில் கல்வி பகுப்பு:மலேசியத் தமிழர் அமைப்புகள்
தஞ்சாவூர் தளிகேஸ்வரர் கோயில்
தஞ்சாவூர் தளிகேஸ்வரர் கோயில் தமிழ்நாட்டில் தஞ்சாவூர் மாவட்டம், தஞ்சாவூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் ஸ்ரீ தளிகேஸ்வரர் சன்னதி உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
கொணலூர் அய்யனார் கோயில்
கொணலூர் அய்யனார் கோயில் தமிழ்நாட்டில் விழுப்புரம் மாவட்டம், கொணலூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புலியூர்
புலியூர் (ஆங்கிலம்:Puliyur), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், கரூர் வட்டத்தில் இருக்கும் ஒரு பேரூராட்சி ஆகும். புலியூர் பேரூராட்சியில் அமராவதி ஆறு பாய்கிறது.
அமைவிடம்
கரூர் - திருச்சி நெடுஞ்சாலையில் அமைந்த புலியூர் பேரூராட்சி, கரூரிலிருந்து 10 கிமீ தொலைவில் அமைந்துள்ளது.
பேரூராட்சியின் அமைப்பு
9.68 சகிமீ பரப்பும், 15  வார்டுகளும்,   73 தெருக்களும் கொண்ட இப்பேரூராட்சி  கிருஷ்ணராயபுரம் (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி   3,416    வீடுகளும், 12,720 மக்கள்தொகையும் கொண்டது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 106 மீட்டர் (347 அடி) உயரத்தில் இருக்கின்றது.
ஆதாரங்கள்
பகுப்பு:கரூர் மாவட்டத்தில் உள்ள பேரூராட்சிகள்
லக்ஷ்மண் சங்கப்பா சாவாடி
இலட்சுமண் சங்கப்பா சாவாடி (Laxman Sangappa Savadi) கர்நாடக மாநில அரசியல்வாதி ஆவார். இவர் சட்டமன்ற பாரதிய ஜனதா கட்சி உறுப்பினர் ஆவார். இவர் டி. வி. சதானந்த கௌடா அமைச்சரவையில் அமைச்சராகப் பதவி வகித்தார். இவர் அதானி சட்டமன்றத் தொகுதியில் உறுப்பினராக உள்ளார்.
கர்நாடகாவின் காணொளித் துண்டு சர்ச்சையில் பிப்ரவரி 8, 2012 அன்று அமைச்சர் பதவியை ராஜினாமா செய்தார். சட்டமன்ற அமர்வின் போது இவர் தனது கைபேசியில் பாலுணர்வுக் கிளர்ச்சி கொண்ட காணொளியைப் பார்த்துக் கொண்டிருந்ததாக இவர் மீது குற்றம் சாட்டப்பட்டிருந்தது.
மேற்கோள்கள்
பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள் பகுப்பு:கர்நாடக அரசியல்வாதிகள் பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பஞ்சாக்ரி அருவி மற்றும் ஆற்றல் பூங்கா
பஞ்சாக்ரி அருவி மற்றும் ஆற்றல் பூங்கா (Banjhakri Falls and Energy Park) என்பது இந்தியாவின் சிக்கிம் மாநிலம் கேங்டாக் அருகில் உள்ள பொழுதுபோக்கு மையம் மற்றும் சுற்றுலாத் தலம் ஆகும். பூங்காவில் உள்ள சிலைகளும் காட்சிப்பொருட்களும் இந்த அருவியினைச் சுற்றியுள்ள குகைகளில் வாழும் ஆவிகளை வணங்கும் பான் ஜாக்ரி அல்லது பாரம்பரிய மருத்துவரான ஷாமானிக் குணப்படுத்துபவர்களைக் குறிப்பதாக உள்ளது. இதில் பான் என்றால் "காடு" என்றும், ஜாக்ரி என்றால் "குணப்படுத்துபவர்" என்றும் பொருள்படுகிறது.
இந்த பூங்கா காங்டாக்கிலிருந்து 7 km தொலைவில் வடக்கு சிக்கிமின் தேசிய நெடுஞ்சாலை 31இல் இராணுவ முகாமிற்கு அடுத்து அடர்வனப் பரப்பில் அமைந்துள்ளது.
அமைப்பு
பஞ்சாக்ரி அருவியானது உயரமான இடத்தில் உள்ள ஊற்றுகளிலிருந்து தோன்றிய இயற்கையாக அமைந்த அருவி ஆகும். இதன் உயரம் சுமார் 30 m ஆகும். இந்தப் பூங்கா 2 acres வனப்பகுதி அகற்றப்பட்டு உருவாக்கப்பட்டது. 2004ஆம் ஆண்டு செப்டம்பர் மாதம் 28ஆம் நாளன்று ரங்கா மடாலயத்திற்கு சிக்கிம் முதல்வர் பவன் குமார் சாம்லிங் வருகை தந்தபோது நீர்வீழ்ச்சியைப் பார்வையிட்டார். அச்சமயம் இந்த தீம் பார்க் கருத்தானது உருவாக்கப்பட்டது. பாரம்பரிய ஷாமானிக் நம்பிக்கைகளில் மக்களின் ஆர்வத்தைப் புதுப்பிக்க அவர் விரும்பினார். எனவே குடிமக்களிடமிருந்து பூங்காவிற்கான கருப்பொருள்களைப் பரிந்துரைக்க அழைப்பு விடுவிக்கப்பட்டது. இதன் விளைவாக சிக்கிம் மக்களின் ஷாமானிக் மரபுகளைக் கொண்டாடும் விதமாக இந்த பூங்கா உருவாக்கப்பட்டது.
பூங்கா முழுவதும் கேசிபாசு அமைக்கப்பட்டுள்ளது. சிக்கிம் கிராமப்புற எரிசக்தி மேம்பாட்டு முகமையால் (SREDA) புதுப்பிக்கத்தக்க ஆற்றல் குறித்த காட்சிகளைக் கொண்ட அருங்காட்சியம் நிறுவப்பட்டுப் பராமரிக்கப்படுகிறது. சூரிய நீர் படுத்திகள், சூரிய சக்தியில் இயங்கும் வாகனம், எரிசக்தி டிரம்ஸ் உள்ளிட்ட பல புதுப்பித்தல் ஆற்றல் பற்றிய கண்காட்சிகளையும் இங்குக் காணலாம். இந்த பூங்காவில் சூரிய சக்தியால் இயங்கும் விளக்குகள் அமைக்கப்பட்டுள்ளன.
திப்ருகார்
திப்ருகார் (Dibrugarh (அசாமிய மொழி: ডিব্ৰুগড়) நகரம் இந்தியாவின் அசாம் மாநிலத்தில் அமைந்துள்ளது. இந்நகரம் இந்தியாவின் தேயிலை நகரம் என்று அழைக்கப்படுகிறது. இது திப்ருகார் மாவட்டத்தின் தலைநகர் ஆகும். இந்நகர் அசாம் மாநிலத் தலைநகரான கவுகாத்தி நகரிலிருந்து 439 கிலோமீட்டர்கள் தொலைவில் அமைந்துள்ளது. அசாமின் மேற்பகுதிகளுக்கு சுகாதாரம், தொழிற்சாலை, தகவல் தொடர்பு ஆகியவை இந்நகரின் மூலமாகவே நடைபெறுகின்றன. அசாமிலுள்ள இரண்டு முக்கிய நகரங்களுள் திப்ருகாரும் ஒன்றாகும்.
மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி இந்நகரின் மொத்த மக்கட்தொகை 1,54,019 ஆகும். இதில் ஆண்கள் 54% பேரும் பெண்கள் 465 பேரும் அடங்குவர். ஆண்பெண் விகிதம் 1000 ஆண்களுக்கு 925 பெண்கள் ஆகும்.
மேற்கோள்கள்
பகுப்பு:அசாம் மாநிலத்திலுள்ள ஊர்களும் நகரங்களும் பகுப்பு:அசாமிலுள்ள மாநகரங்கள்
பிளேக் நோய்
கொள்ளைநோய் அல்லது “பிளேக்” (Plague) குடலிய நுண்ணுயிரி வகையான எர்சினியா பெசுட்டிசால் ஏற்படும் கொடிய நோய்த்தொற்று ஆகும். இந்த பாக்டீரியாவினால் பிளேக் நோய் ஏற்படுகின்றது என்பதை பிரான்சிய-சுவிசு மருத்துவரான அலெக்சாண்டர் எர்சினும் சப்பானின் ஷிபாசாபுரோ கிடசாட்டோவும் 1894இல் ஹாங்காங்கில் கண்டறிந்து அறிவித்தனர். இந்த நோயைப் பரப்பும் நோய்ப்பரப்பி உயிரினமாக (vector) இறந்த எலிகளின் உடலில் வாழும் உண்ணிகளை அடையாளம் கண்டவர் பவுல்-லூயி சைமண்டு ஆகும்.
சூன் 2007 வரை உலக சுகாதார அமைப்புக்கு அறிவிக்கப்பட வேண்டிய மூன்று நோய்களில் ஒன்றாக பிளேக் நோய் இருந்தது; வாந்திபேதியும் மஞ்சள் காய்ச்சலும் மற்ற இரு நோய்களாகும்.
நுரையீரல் தொற்றால் ஏற்பட்டதா அல்லது அசுத்தம் காரணமாக ஏற்பட்டதா என்பதைப் பொறுத்து கொள்ளைநோய் (பிளேக்நோய்) காற்று மூலமாகவோ நேரடித் தொடர்பு மூலமாகவோ சரியாக சமைக்கப்படாத மாசுமிகு உணவாலோ பரவலாம். ஒவ்வொரு நபரின் பாதிக்கப்பட்ட உடற்பகுதியைப் பொறுத்து பிளேக் நோயின் அறிகுறிகள் அமைந்திருக்கும்: அரையாப்பு பிளேக்கு நிணநீர்க் கணுக்களிலும், குருதிநச்சு பிளேக்கு குருதி நாளங்களிலும், வளியிய பிளேக்கு நுரையீரல்களிலும் ஏற்படும். துவக்கத்திலேயே சிகிட்சை அளிக்கப்பட்டால் இது குணமாகக் கூடிய நோய். உலகின் சிலபகுதிகளில் பிளேக்கு இன்னமும் தொற்றுநோயாக உள்ளது.
பெயர்
நோய் தோன்றுவழி ஆய்வு பயன்பாட்டில் "பிளேக்" தற்போது அரையாப்புகளில் பாக்டீரியாக்களால் ஏற்படும் தொற்றுக்களைக் குறிக்கின்றது; இருப்பினும் முற்காலங்களில் உலகம்பரவுநோய்களுக்கு பொதுவாக  "பிளேக்கு" என்ற சொல் பயன்படுத்தப்பட்டது. பிளேக்கு என்று பெரும்பாலும் "அரையாப்பு பிளேக்கேக்" குறிப்பிடப்பட்டாலும் இது இதன் ஒரு வெளிப்பாடே ஆகும்;  மற்ற இரு வகைகளாக குருதிநச்சு பிளேக்கும் வளியிய பிளேக்கும் உள்ளன. இந்த நோய் "கருப்பு பிளேக்கு" என்றும் "கறுப்புச் சாவு" என்றும் குறிப்பிடப்படுகின்றது.
இச்சொல்லின் சொற்பிறப்பியல்: "பிளேக்" இலத்தீன சொல்லான plāga ("அடி, காயம்") என்பதிலிருந்தும் plangere (“அடித்தல், தாக்குதல்”) என்பதிலிருந்தும் வந்திருக்கலாம்.
தொற்றும் பரவுகையும்
இதுவரை தொற்று ஏற்படாத ஒருவருக்கு கீழ்கண்ட வகைகளில் ''எ. பெசுட்டிசு'' பாக்டீரியா பரவுகின்றது. எர்சினியா பெசுட்டிசு விலங்குகளில், குறிப்பாக கொறித்துண்ணிகளில், வாழ்கின்றன; தொற்றுக்கான இயற்கையான குவியமாக இவை ஆத்திரேலியா தவிர்த்த அனைத்து கண்டங்களிலும் உள்ளன. பிளேக்கு நோயின் முதன்மைக் குவிய பகுதியாக வெப்பமண்டல, அயனவயற் பிரதேச படுகையில்  வெப்பமிகுந்த பரப்பெல்லைகளில் உள்ளது.